Արագած (թերթ, Նյու Յորք)

«Արագած», գրական-գեղարվեստական, քաղաքական պատկերազարդ շաբաթաթերթ, որը հրատարակվել է 1911 թվականին Նյու Յորքում։

Նկարագրություն 

Վերակազմյալ հնչակյան կուսակցության պաշտոնաթերթ։ Լույս է տեսել 1911 թվականին Նյու Յորքում։ Խմբագիր՝ Հրաչ Երվանդ։ 

Լուսաբանել է արևմտահայ ազգային-հասարակական կյանքը, Թուրքիայի արտաքին ու ներքին քաղաքականությունը, դատապարտել երիտթուրքերի ազգայնամոլ, պանիսլամիզմի և հայահալած քաղաքականությունը։ 

«Արագած»-ին աշխատակցել են Զապել Եսայանը, Ռուբեն Սևակը, Սարորդին (Մուշեղ Շահինյան), Լևոն Էսաճանյանը, Էդուարդ Գոլանճյանը, Ա. Երկաթը, Լևոն Լարենցը, Արա Հարությունյանը, Ենովք Արմենը և ուրիշներ։ «Արագածը» անդրադարձել է նաև կանանց միջազգային շարժմանը և ազգային-հասարակական կյանքում հայ կնոջ դերին։

Հայկական գրական պարբերականներ
Հայկական մշակութային պարբերականներ
Հայկական քաղաքական պարբերականներ
ԱՄՆ-ի հայկական թերթեր